**Πρόσκληση υποβολής αιτήσεων για συμμετοχή στο Μεταλυκειακό Έτος –Τάξη Μαθητείας του 1ου ΕΠΑΛ Φλώρινας , περιόδου 2019-2020**

**Προθεσμία Υποβολής αιτήσεων**

 Οι ενδιαφερόμενοι μπορούν να υποβάλουν ηλεκτρονικά τις αιτήσεις από την **Κυριακή 29 Σεπτεμβρίου, ώρα 12.00 έως και την Δευτέρα 7 Οκτωβρίου και ώρα 23:59.** Σε περίπτωση που δεν είναι δυνατή η ηλεκτρονική υποβολή της αίτησης λόγω τεχνικών προβλημάτων, οι υποψήφιοι μπορούν να υποβάλλουν χειρόγραφη αίτηση στο 1ο ΕΠΑ.Λ. Φλώρινας, την Τρίτη 8 Οκτωβρίου 2019 και έως 14.00, και τα ΕΠΑ.Λ θα προχωρήσουν στην καταχώριση των αιτήσεων αυτών στο Πληροφοριακό Σύστημα.

**Διαδικασία Υποβολής αιτήσεων**

Η αίτηση υποβάλλεται ηλεκτρονικά από τους ενδιαφερόμενους στη διεύθυνση **e-mathiteia.minedu.gov.gr** Στη συνέχεια οι ενδιαφερόμενοι εκτυπώνουν την αίτηση και καταθέτουν το φάκελο με την εκτυπωμένη και υπογεγραμμένη αίτηση μαζί με τα παρακάτω συνοδευτικά έγγραφα-δικαιολογητικά στo 1o ΕΠΑ.Λ Φλώρινας μέχρι και την Τρίτη 8 Οκτωβρίου και ώρα 14:00. Σε περίπτωση αδυναμίας συμπλήρωσης της αίτησης ή τεχνικού προβλήματος, οι υποψήφιοι παρακαλούνται να επικοινωνούν με το 1ο ΕΠΑ.Λ. Φλώρινας στα **τηλέφωνα 2385046137** και **2385045157**. Εάν δεν εξυπηρετηθούν μπορούν να αποστέλλουν e-mail στην ηλεκτρονική διεύθυνση e-mathiteia@sch.gr. Η ίδια διαδικασία ακολουθείται και για όσους υποψήφιους πληρούν τις προϋποθέσεις υποβολής αίτησης και έχουν αναζητήσει και λάβει βεβαίωση δέσμευσης εργοδότη (http://www.minedu.gov.gr/texniki-ekpaideusi2/mathiteia/odigos-efarmogis). **Τονίζεται ότι ο εργοδότης δεν δύναται να έχει α’ βαθμού συγγένεια με τον μαθητευόμενο.**

Επισημαίνεται ότι η όποια επικοινωνία αποφοίτων με το 1ο ΕΠΑ.Λ. Φλώρινας, καθώς και η εκδήλωση ενδιαφέροντος για συμμετοχή στο «Μεταλυκειακό έτος-Τάξη μαθητείας» δεν αντικαθιστά τη διαδικασία υποβολής αιτήσεων. Σημειώνεται ότι κάθε υποψήφιος στην Δ΄ φάση υλοποίησης του Μεταλυκειακού Έτους-Τάξη Μαθητείας έχει δικαίωμα υποβολής μόνο μίας αίτησης συμμετοχής και μόνο σε ένα ΕΠΑ.Λ. της επιλογής του.

**Συνοδευτικά έγγραφα – δικαιολογητικά**

Τα απαραίτητα δικαιολογητικά είναι τα ακόλουθα:

**A) Φωτοαντίγραφο** :

1. απολυτηρίου ΓΕ.Λ. ή ΕΠΑΛ ή ΕΝ.Ε.Ε.ΓΥ.-Λ.

 2. πτυχίου ΕΠΑ.Λ. ή ΕΝ.Ε.Ε.ΓΥ.-Λ.

3. ταυτότητας

4. αποδεικτικού ΑΜΚΑ

 5. αποδεικτικού ΑΦΜ\*

 6. γνωμοδότηση ΚΕΔΔΥ, για τους αποφοίτους του ΕΝ.Ε.Ε.ΓΥ.-Λ.

7. απολυτηρίου και πτυχίου του δευτεροβάθμιου κύκλου σπουδών παλαιότερων ισότιμων τίτλων με έγγραφο ισοτιμίας ή/και αντιστοίχισης, εφόσον το έχουν λάβει από τις αρμόδιες υπηρεσίες

**B) Υπεύθυνη δήλωση.**  Σε περίπτωση που ο υποψήφιος δεν έχει ΑΦΜ μπορεί να υποβάλλει την αίτηση και να προσκομίσει αποδεικτικό ΑΦΜ κατά την εγγραφή του σε τμήμα του Μεταλυκειακού Έτους Τάξης Μαθητείας

Για πληροφορίες για την εφαρμογή του Μεταλυκειακού Έτους Τάξης-Μαθητείας, μπορείτε να επικοινωνείτε με το 1ο ΕΠΑΛ Φλώρινας **στα τηλέφωνα, 2385045157 και 2385046137** και να επισκέπτεστε την ιστοσελίδα του 1ου ΕΠΑΛ Φλώρινας**.**

Η Διευθύντρια του 1ου ΕΠΑΛ Φλώρινας

Μακατσώρη Αγγελική